གཞུང་ལུགས་ཀྱི་སྣེ་འཁྲིད་བསམ་བློ་ཡང་དག་པ་ཞིག་བྱུང་ན་དེས་ཐོན་པའི་ནུས་པའང་ལེགས་ལམ་ཞིག་ལས་འདུ་ཤེས་ཀྱི་ཆོས་ཉིད་དང་འགལ་བའི་ལག་ལེན་ཞིག་ཡོང་མི་སྲིད་པས་བོད་ཀྱི་རྩོམ་པའི་ཤེས་བྱའི་ཁོག་ཏུ་སྲིད་པ་ཆགས་པ་ནས་ད་བར་དུ་མངའ་བའི་མཐུན་མིན་གྱི་འདུ་ཤེས་དེ་དག་ལ་རྒྱུས་ལོན་གང་ལེགས་བྱས་ཏེ་བོད་ཀྱི་རྩོམ་རིག་གཞུང་ལུགས་རང་མཚན་པ་ཞིག་གྲུབ་པར་བྱ་དགོས་པ་ནི་ང་ཙམ་མ་ཡིན་པར་བོད་ཀྱི་རྒན་དར་གཞོན་གསུམ་ཚང་མས་ཕྲག་ཏུ་བབས་པའི་རིག་གནས་ཀྱི་འོས་འགན་ཞིག་ཡིན་ཅིང་མི་རིགས་ཀྱི་རིག་གནས་རྒྱུན་འཛིན་དར་སྤེལ་བྱ་བའི་ཐབས་ལམ་ཞིག་ཡིན་པ་རེད།གཤམ་དུ་བོད་ཀྱི་རྩོམ་རིག་གཞུང་ལུགས་ཀྱི་འཕེལ་འགྱུར་ཐད་ལ་བཏོན་པའི་རེ་བ་འདྲ་བརྗོད་པར་བྱ་སྟེ།